CELEX: 62021TN0333
Language: fi
Date: 2021-06-14 00:00:00
Title: Asia T-333/21: Kanne 14.6.2021 – Ryanair v komissio

2.8.2021   
            
            
               FI
            
            
               Euroopan unionin virallinen lehti
            
            
               C 310/38
            
         
      Kanne 14.6.2021 – Ryanair v komissio
      (Asia T-333/21)
      (2021/C 310/51)
      Oikeudenkäyntikieli: englanti
      
         Asianosaiset
      
      
         Kantaja: Ryanair DAC (Swords, Irlanti) (edustajat: asianajajat F.-C. Laprévote, E. Vahida, V. Blanc, S. Rating ja I.-G. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaaja valtiontuesta SA.59188 (2020/NN) – Italia – Alitalia COVID-19 Damage Compensation II (1)29.12.2020 tekemän päätöksen ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1.
               
               
                  Ensimmäisen kanneperusteen mukaan vastaaja käytti väärin harkintavaltaansa ja sovelsi SEUT 107 artiklan 2 kohdan b alakohtaa virheellisesti, kun se asetti etusijalle tuen uudelleentarkastelun ja keskeytti tutkinnan, joka koski Alitalialle vuosina 2017 ja 2019 myönnettyä lainvastaista pelastamistukea.
               
            
                  2.
               
               
                  Toisen kanneperusteen mukaan vastaaja sovelsi SEUT 107 artiklan 2 kohdan b alakohtaa virheellisesti ja teki ilmeisen arviointivirheen, kun se tarkasteli tuen oikeasuhteisuutta COVID-19-kriisistä aiheutuneeseen vahinkoon nähden.
               
            
                  3.
               
               
                  Kolmannen kanneperusteen mukaan vastaaja rikkoi EUT-sopimuksen tiettyjä määräyksiä ja loukkasi EU:n lentoliikenteen vapauttamisen pohjana 1980-luvun loppupuolelta lähtien olleita unionin oikeuden yleisiä oikeusperiaatteita (eli syrjintäkiellon, palvelujen tarjoamisen vapauden – jota sovelletaan lentoliikenteeseen asetuksella N:o 1008/2008 (2) – ja sijoittautumisvapauden periaatteita).
               
            
                  4.
               
               
                  Neljännen kanneperusteen mukaan vastaaja ei aloittanut muodollista tutkintamenettelyä vakavista vaikeuksista huolimatta ja loukkasi kantajan menettelyllisiä oikeuksia.
               
            
                  5.
               
               
                  Viidennen kanneperusteen mukaan vastaaja ei ole noudattanut perusteluvelvollisuuttaan.
               
            
         (1)  EUVL 2021 C 134, s. 2.
      
         (2)  Lentoliikenteen harjoittamisen yhteisistä säännöistä yhteisössä (uudelleen laadittu toisinto) 24.9.2008 annettu Euroopan parlamentin ja neuvoston asetus (EY) N:o 1008/2008 (ETA:n kannalta merkityksellinen teksti) (EUVL 2008 L 293, s. 3–20).